== Forhistorie ==
[[Myte]]n om en verdensomspændende jødisk sammensværgelse opstod første gang i [[England]] midt på 1100-tallet, da [[munk]]en Thomas af Monmouth skrev, at jøden Theobald, der havde omvendt sig til [[kristendommen]], havde fortalt ham, at en gruppe [[rabbiner]]e hvert år samledes og trak lod om, hvor i verden de skulle ofre en kristen som [[hævn]] for de kristnes [[jødeforfølgelse]]r. Thomas var også den første, der omtalte et jødisk [[ritualmord]] på en kristen, idet han påstod, at den tolvårige William fra [[Norwich]] var fundet død ved [[påske]]tid i [[1144]] efter at være bortført af jøder og pint og [[Korsfæstelse|korsfæstet]] ligesom [[Kristus]]. <ref>http://www.jstor.org/pss/3040759</ref> William blev omtalt som [[martyr]] og kåret til [[helgen]] efter [[Mirakel|mirakler]] blandt mængden, der opsøgte hans grav. <ref>{{Cite web |url=http://www.fordham.edu/halsall/source/1173williamnorwich.asp |title=Internet History Sourcebooks Project<!-- Bot genereret titel --> |access-date=21. februar 2012 |archive-date=14. august 2014 |archive-url=https://web.archive.org/web/20140814155231/http://www.fordham.edu/halsall/source/1173williamnorwich.asp |url-status=dead }}</ref>
Filosofi Litteratur Politik Samfund Kultur Politiske_bevægelser